CELEX: 32018R1049
Language: bg
Date: 2018-07-25 00:00:00
Title: Регламент (ЕС) 2018/1049 на Комисията от 25 юли 2018 година за изменение на приложение I към Регламент (ЕО) № 396/2005 на Европейския парламент и на Съвета (Текст от значение за ЕИП.)

26.7.2018   
               
               
                  BG
               
               
                  Официален вестник на Европейския съюз
               
               
                  L 189/9
               
            
         РЕГЛАМЕНТ (ЕС) 2018/1049 НА КОМИСИЯТА
         от 25 юли 2018 година
         за изменение на приложение I към Регламент (ЕО) № 396/2005 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във или върху храни и фуражи от растителен и животински произход и за изменение на Директива 91/414/ЕИО на Съвета (1), и по-специално член 4 от него,
         като има предвид, че:
         
                     (1)
                  
                  
                     В приложение I към Регламент (ЕО) № 396/2005 са изброени продуктите от растителен и животински произход, за които се прилагат максимално допустимите граници на остатъчни вещества (МДГОВ), определени съобразно разпоредбите на същия регламент.
                  
               
                     (2)
                  
                  
                     Приложение I към Регламент (ЕО) № 396/2005 беше заменено с Регламент (ЕС) 2018/62 на Комисията (2).
                  
               
                     (3)
                  
                  
                     С Регламент (ЕС) 2018/62 в част Б от приложение I беше въведен, inter alia, продуктът „листа от репички“, който беше свързан с продукта „къдраво зеле“ в част А от същото приложение. Поради това МДГОВ за къдраво зеле се прилагат и за листата от репички.
                  
               
                     (4)
                  
                  
                     Събраната неотдавна информация сочи, че МДГОВ за къдраво зеле е възможно да не са подходящи за листата от репички във всички случаи и че за да бъдат потвърдени подходящите МДГОВ, са необходими изпитвания за наличие на остатъчни вещества конкретно върху листа от репички.
                  
               
                     (5)
                  
                  
                     Поради това е целесъобразно да бъде предвиден преходен период преди МДГОВ за къдраво зеле да започнат да се прилагат за продукта „листа от репички“, за да се даде възможност за събиране на необходимите данни. За целта в част Б от приложение I към Регламент (ЕО) № 396/2005 следва да се вмъкне нова бележка под линия 3, отнасяща се до продукта „листа от репички“.
                  
               
                     (6)
                  
                  
                     Поради това приложение I към Регламент (ЕО) № 396/2005 следва да бъде съответно изменено.
                  
               
                     (7)
                  
                  
                     С цел да се гарантира, че няма да се стигне до ненужни нарушения на търговията, причинени от промените по отношение на листата от репички, въведени с Регламент (ЕС) 2018/62, и за да се даде възможност за пускане на пазара на продуктите, за които периодът на събиране на реколтата започва през пролетта на 2018 г., настоящият регламент следва да се прилага от 1 април 2018 г.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В част Б от приложение I към Регламент (ЕО) № 396/2005 се вмъква следната бележка под линия 3, която се отнася до записа за „листа от репички“:
            
               
                           „(3)
                        
                        
                           МДГОВ се прилагат за листата от репички от 1 януари 2022 г.“
                        
                     
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            Той се прилага от 1 април 2018 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 юли 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 70, 16.3.2005 г., стр. 1.
         
            (2)  Регламент (ЕС) 2018/62 на Комисията от 17 януари 2018 г. за замяна на приложение I към Регламент (ЕО) № 396/2005 на Европейския парламент и на Съвета (ОВ L 18, 23.1.2018 г., стр. 1).